Repetitorlik narxlari bir oyda o‘rtacha 0,4 foizga oshgan. Bu haqda Davlat statistika qo‘mitasi ma’lumot berdi. Foto: Kun.uz Qo‘mita xabariga ko‘ra, 2022 yilning iyun oyida repetitorlik narxlari may oyiga nisbatan ya’ni bir oyda o‘rtacha 0,4 foizga oshgan. Qayd etilishicha, repetitorlik narxlari yil boshidan buyon o‘rtacha 2,8 foizga oshgani kuzatilgan. Repetitorlik narxlari o‘tgan yil mos davriga nisbatan, ya’ni bir yilda o‘rtacha 9,4 foizga qimmatlashgani kuzatilgan. Bundan oldin O‘zbekistonda tahsil olayotgan xorijlik talabalar soni keskin ko‘paygani xabar qilingandi. 2021/22 o‘quv yili boshiga respublikamizdagi oliy ta’lim muassasalarida tahsil olayotgan xorijlik talabalar soni 5,1 ming nafarni tashkil etgan.